Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: helyen történő tartózkodást elrendelő határozat ellen fellebbezésnek nincs helye, a külföldi az elsőfokú határozat bírósági felülvizsgálatát kérheti. A 9/1994. (IV. 30.) BM rendelet 50. § (2)—(3) bekezdései értelmében a kijelölt helyen
Paragraph Index: 365

1998. december 28-án kelt előzetes válaszában a Határőrség országos parancsnoka tájékoztatta az állampolgári jogok országgyűlési biztosát arról, hogy a közösségi szállásokon szolgálatot teljesítő határőröket 1999. január 1-jétől kezdődően 10% béremelést kapnak, továbbá csatolta azt az ütemtervet, amelyet a határőrség a közösségi szálláshelyek működésével kapcsolatos feladatok végrehajtására készített. A válaszadásra nyitva álló határidő még nem telt el. 3.6. A diszkrimináció tilalmának elve Alkotmány 70/A. § (1) A Magyar Köztársaság biztosítja a területén tartózkodó minden személy számára az emberi, illetve az állampolgári jogokat, bármely megkülönböztetés, nevezetesen faj, szín, nem, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes